A 19. század derekán Itália, földrajzilag az Appennini-félsziget számos kisebb államból állt, ezeket idegen országok uralkodói kormányozták, kivéve a Szárd–Piemonti Királyságot és a pápai uralom alatt álló Rómát. Rajtuk kívül még a Nápoly–Szicíliai Királyság és a Habsburg Birodalom jelentett nagy erőt Itáliában. Az 1848-49-es forradalmi hullám az olaszokat is elérte és több helyen forradalom tört ki, a leghevesebb mind közül a velencei volt, ahol a polgárság csak az éhség és a betegségek hatására kényszerült fegyverletételre.